‘’ Միակ ելքը այս իրավիճակից երկխոսությունն է: Ես ուղղակի կոչ եմ անում եւ Րաֆֆի Հովհաննիսյանին, եւ հանրապետության նախագահին, ընդ որում կարծես երկուսն էլ պատրաստ են նստել եւ զրուցել, ուղղակի նստել եւ պայմանավորվել հետագա քայլերի հետ կապված: Որովհետեւ այն 800 հազարից ավելի մարդիկ, ովքեր ընտրել են հանրապետության գործող նախագահին եւ այն 500 հազար մարդիկ, որոնք ընտրել են Րաֆֆի Հովհաննիսյանին, մեր հասարակությունն են… Նրանք բոլորն էլ իրավունք ունեին ընտրություն անելու եւ կատարել են իրենց ընտրությունը, եւ հանրապետության նախագահը բազմիցս է նշել, որ ինքը ոչ միայն իրեն ընտրողների, այլեւ իրեն չընտրողների նախագահն է’’,- նշում է Մարգարիտ Եսայանը` հավելելով, որ այս իրավիճակում շատ ճիշտ եւ հասարակության հանդեպ ավելի ազնիվ կլինի, որ կողմերը նստեն երկխոսության: Պարզապես, ըստ նրա, Րաֆֆի Հովհաննիսյանը պետք է ավելի հստակեցնի, թե ինքն ինչ է ուզում եւ ինչպես է պատկերացնում ելքը: